**Indstil en kandidat til Patientsikkerhedsprisen 2025**

**Patientsikkerhed fra livets begyndelse**

**Kender du nogen, der styrker patientsikkerheden for nyfødte og små børn?**
Det er nu muligt at indstille kandidater til Patientsikkerhedsprisen 2025. Med udgangspunkt i WHO’s tema for den internationale patientsikkerhedsdag – *Safe care for every newborn and every child* – sætter vi i år fokus på **patientsikkerhed fra livets begyndelse**.

Alle børn har ret til en tryg og sikker start på livet – uanset hvor og hvordan de vokser op. Når der opstår komplikationer, eller når børn og familier har særligt sårbare vilkår, fx præget af sygdom, sociale udfordringer eller manglende adgang til støtte, er der behov for ekstra opmærksomhed og en større indsats for at sikre en patientsikker start hos de mindste.

Derfor ønsker PS! og patientambassadørerne med årets pris at fremhæve initiativer, der forebygger sygdom, skade og mistrivsel hos nyfødte og småbørn, støtter gravide og nybagte familier, styrker vidensdeling og trygge overgange, og bedrer forældres kompetence og handlekraft i relation til patientsikkerhed– særligt i situationer, hvor børn og familier er i udsatte eller sårbare positioner.

**Indstil en kandidat til Patientsikkerhedsprisen 2025**

Prisen gives til en indsats, et projekt eller en aktør, der bidrager til en tryg og sikker start på livet, på baggrund af en samlet vurdering. Vi lægger vægt på indsatser med dokumenteret effekt eller et stærkt datagrundlag, og som har potentiale til at skabe varig forbedring og komme flere børn til gode, men alle indstillinger er velkomne.

Udfyld nedenstående blanket og send din indstilling senest **10. juli 2025** til konsulent Dorthe Furstrand på df@patientsikkerhed.dk. Alle spørgsmål kan også sendes hertil og er meget velkomne.

Hos Patientambassadørerne og Dansk Selskab for Patientsikkerhed ser vi frem til at modtage forslag til årets pris – og til at anerkende dem, der arbejder for mere patientsikkerhed fra livets begyndelse.

|  |  |
| --- | --- |
| ***Kandidat til prisen*** |  |
| ***Indstillet af*** |  |
| ***Kontaktinfo******-*** *på både kandidat og indstiller* |  |
| ***Hvad handler indsatsen om?******-*** *formål, deltagende parter osv* |  |
| ***På hvilken måde omhandler indsatsen nyfødte og småbørn?***  |  |
| ***Hvad bidrager indsatsen med?****- Hvad er det nye?*  |  |
| ***Er der data eller påvist effekt af indsatsen?*** |  |
| ***Hvilket potentiale ser I?******-*** *Perspektiver og skalérbarhed* |  |
| ***Hvordan spiller indsatsen sammen med patientsikkerhed for nyfødte og små børn?*** |  |